
Σάββατο, 12 Σεπτεμβρίου 2026

ΔΕΛΤΙΟ ΤΥΠΟΥ

Συνέχεια ενημέρωσης σχετικά με τον εντοπισμό και διάσωση 97 αλλοδαπών σε 2 λέμβους νότια της Ιεράπετρας – Θάνατοι ανδρών στη Καβάλα τη Ζάκυνθο τη Χίο και τη Ρόδο – Τραυματισμός ημεδαπού στο Ρέθυμνο

Συνέχεια ενημέρωσης:
Αναφορικά με τον εντοπισμό και τη διάσωση 48 (εκ των 97) αλλοδαπών επιβαινόντων από δύο λέμβους σε δυσχερή θέση, στη θαλάσσια περιοχή 46 ν.μ. νότια της Ιεράπετρας τις πρώτες πρωινές ώρες χθες, συνελήφθη ένας 17χρονος αλλοδαπός (υπήκοος Ν. Σουδάν), για παράβαση του Ν.3386/2005 «Παράνομη είσοδος στη χώρα», του Ν.5038/23 «Διευκόλυνση» και του άρθρου 306 του Π.Κ. «Έκθεση», καθώς αναγνωρίστηκε από τους υπόλοιπους ως ο διακινητής που τους μετέφερε από το Τομπρούκ της Λιβύης στην Ελλάδα. 
Επιπλέον: 
Αναφορικά με τον εντοπισμό και τη διάσωση 49(εκ των 97) αλλοδαπών επιβαινόντων από δύο λέμβους σε δυσχερή θέση, στη θαλάσσια περιοχή 46 ν.μ. νότια της Ιεράπετρας τις πρώτες πρωινές ώρες χθες, συνελήφθη ένας 16χρονος αλλοδαπός (υπήκοος Ν. Σουδάν), για παράβαση του Ν.3386/2005 «Παράνομη είσοδος στη χώρα», του Ν.5038/23 «Διευκόλυνση» και του άρθρου 306 του Π.Κ. «Έκθεση», καθώς αναγνωρίστηκε από τους υπόλοιπους ως ο διακινητής που τους μετέφερε από το Τομπρούκ της Λιβύης στην Ελλάδα. 

*****

	Τις πρωινές ώρες σήμερα, ενημερώθηκε η Λιμενική Αρχή της Καβάλας για την ανάσυρση ενός 73χρονου αλλοδαπού (υπηκόου Βουλγαρίας) χωρίς τις αισθήσεις του, από τη θαλάσσια περιοχή της παραλίας Οφρυνίου Καβάλας. Στον 73χρονο αρχικά παρασχέθηκαν οι πρώτες βοήθειες από τον ιδιοκτήτη του πόστου θαλάσσιων μέσων αναψυχής της παραλίας και στη συνέχεια διακομίστηκε με ασθενοφόρο όχημα του ΕΚΑΒ στο Γενικό Νοσοκομείο Καβάλας, όπου διαπιστώθηκε ο θάνατός του. Από το Κεντρικό Λιμεναρχείο Καβάλας που διενεργεί την προανάκριση, παραγγέλθηκε η διενέργεια νεκροψίας-νεκροτομής στην Ιατροδικαστική Υπηρεσία Καβάλας.

*****
	Τις πρωινές ώρες σήμερα, ενημερώθηκε η Λιμενική Αρχή της Ζακύνθου για την ανάσυρση ενός 76χρονου αλλοδαπού (υπηκόου Ουγγαρίας), χωρίς τις αισθήσεις του, από τη θαλάσσια περιοχή Αργασίου Ζακύνθου. Στον 76χρονο αρχικά παρασχέθηκαν οι πρώτες βοήθειες από έτερους λουόμενους της παραλίας και από το πλήρωμα του ΕΚΑΒ που έφτασε στο σημείο και στη συνέχεια διακομίστηκε στο Γενικό Νοσοκομείο Ζακύνθου, όπου διαπιστώθηκε ο θάνατός του. Από το Λιμεναρχείο Ζακύνθου που διενεργεί την προανάκριση, παραγγέλθηκε η διενέργεια νεκροψίας-νεκροτομής στο Τμήμα Ιατροδικαστικής του Γενικού Νοσοκομείου Πατρών.

*****

	Τις μεσημβρινές ώρες σήμερα, ενημερώθηκε η Λιμενική Αρχή της Χίου για την ανάσυρση ενός67χρονουημεδαπού χωρίς τις αισθήσεις του, από τη θαλάσσια περιοχή Μούτσαινας Βροντάδου. Ο 67χρονοςδιακομίστηκε με ασθενοφόρο όχημα του ΕΚΑΒ στο Γενικό Νοσοκομείο Χίου, όπου διαπιστώθηκε ο θάνατός του. Από το Κεντρικό Λιμεναρχείο Χίου που διενεργεί την προανάκριση, παραγγέλθηκε η διενέργεια νεκροψίας-νεκροτομής στην Ιατροδικαστική Υπηρεσία Βορείου Αιγαίου.

*****

	Τις μεσημβρινές ώρες σήμερα, ενημερώθηκε η Λιμενική Αρχή της Ρόδου για την ανάσυρση ενός69χρονου αλλοδαπού (υπηκόου Αυστρίας), χωρίς τις αισθήσεις του, από τη θαλάσσια περιοχή Φαληράκι της Ρόδου. Στον 69χρονο αρχικά παρασχέθηκαν οι πρώτες βοήθειες από τον ναυαγοσώστη της παραλίας και στη συνέχεια διακομίστηκε με ασθενοφόρο όχημα του ΕΚΑΒ στο Γενικό Νοσοκομείο Ρόδου, όπου διαπιστώθηκε ο θάνατός του. Από το Κεντρικό Λιμεναρχείο Ρόδου που διενεργεί την προανάκριση, παραγγέλθηκε η διενέργεια νεκροψίας-νεκροτομής στην Ιατροδικαστική Υπηρεσία Ρόδου.

*****

[bookmark: _GoBack]	Τις πρώτες πρωινές ώρες σήμερα, ενημερώθηκε η Λιμενική Αρχή του Ρεθύμνου από την Αστυνομική Διεύθυνση, για περιστατικό πρόκλησης σωματικής βλάβηςεις βάρος 30χρονου ημεδαπού, εντός Χερσαίας Ζώνης Λιμένα Ρεθύμνου. Ο 30χρονος, ο οποίος δέχτηκε χτύπημα στο κεφάλι, διακομίστηκε με ασθενοφόρο όχημα του ΕΚΑΒ στο Γενικό Νοσοκομείο Ρεθύμνου για την παροχή των πρώτων βοηθειών. Από το Λιμεναρχείο Ρεθύμνου, διενεργείται προανάκριση. Ο δράστης αναζητείται στα πλαίσια του αυτοφώρου κατά παράβαση του άρθρου 309 του Π.Κ. «Επικίνδυνη σωματική βλάβη».

